Document ID: /roh_data/filtered/fineweb-2-filterrobots_roh.jsonl.gz/69860

La naiv è arrivada
- Actualisà Mesemna, 23.9.2015, 10:38
Per l'entschatta da l'atun astronomic èsi da quintar cun naiv en la muntogna. Ils meteorologs prognostitgeschan il cunfin da naiv tranter 1'800 e 1'300 meters. Sur 2'000 meters pudessi dar fin in mez meter naiv nova, quai annunzia il servetsch da l'aura meteonews.
Mo la naiv vegn anc pli engiu. Surtut en las valladas glarunaisas sco era en il Grischun pudess la naiv vegnir giu sin 1'000 meters. Sper ils privels sin via avertescha meteonews era che plantas che han anc si la feglia pudessan cupitgar.
La gievgia è lura gia passada la naiv. Tenor las prognosas sa schluccan ils nivels il decurs dal di ed il sulegl turna. La temperatura maximala è enturn 15 grads.